2015. október 7-én a svéd U19-es labdarúgó-válogatottban a 2016-os U19-es labdarúgó-Európa-bajnokság selejtező mérkőzésén a fehérorosz U19-es labdarúgó-válogatott ellen gólt és gólpasszt jegyzett. 2016. július 3-án a svéd U21-es labdarúgó-válogatottban góllal mutatkozott be, a 90. percben váltotta Arber Zenelit és 5 perccel később kialakította a 3–2-s végeredményt a grúz U21-es labdarúgó-válogatott elleni 2017-es U21-es labdarúgó-Európa-bajnokság selejtező mérkőzésen. Håkan Ericson beválogatta a 2016-os Olimpiára készülő keretbe, de édesapja nem engedte elutazni a tornára. 2017. november 10-én megszerezte második gólját is az U21-es csapatban a magyar U21-es válogatott ellen.